Nom quigérom participar neste documentário:
JOAN MIRALLES Presidente da HABTUR (Associaçom de Vivendas Turísticas das Baleares)
MARIA FRONTERA Presidenta da FEHM (Federaçom Empresarial Hoteleira de Malhorca)
SOTHEBY'S INTERNATIONAL REALTY MALLORCA Imobiliária de casas e apartamentos de luxo
As nossas reiteradas petiçons tenhem sido denegadas ou nom tivérom resposta.
Malhorca e as Baleares no seu conjunto
tenhem sofrido umha importante transformaçom em poucas décadas.
Um processo que se acelerou
de jeito alarmante durante o último lustro.
As companhias aéreas programam para este verão em Malhorca um recorde de quase 30 milhons de passageiros.
Recorde em Son Sant Joan: dous passageiros por segundo.
Um voo por minuto: o dia 5 de agosto, Son Sant Joan desfará outra vez o seu recorde.
Malhorca situa-se como líder mundial em praças hoteleiras por cada mil habitantes.
As Baleares soportam umha pressom de 486.072 pessoas mais ao dia que fai vinte anos.
Son Sant Joan, o aeroporto mais entupido de Europa.
A ORIGEM DA INDÚSTRIA TURÍSTICA
Malhorca -e as Ilhas Baleares, em geral-
era umha terra que quedara um pouco à margem do mundo industrial.
JOAN BUADES Investigador crítico e escritor
A princípios dos anos 30, quando a República,
começa um incipiente sector turístico em Malhorca;
moi cativo em Eivissa.
Isto interrumpirá-se durante a Guerra Civil
e assim chegaremos aos anos bos: som os anos 50.
É quando o franquismo parece que chega
a um ponto no qual já nom pode progressar.
É dizer, os trabalhadores eram muito mais pobres que antes da Guerra Civil,
havia insatisfaçom social,
e, entom, os Estados Unidos e o Banco Mundial recomendarom à Espanha,
de cheio na Guerra Fría,
que o que devia de fazer era abrir-se em canle ao turismo.
Entom, sacrificam-se umha série de lugares.
IVAN MURRAY Professor de Geografia da Universidade das Ilhas Baleares
Um destes lugares será Malhorca.
Junto com Eivissa, mas sobre todo Malhorca
será umha das grandes máquinas
de gerar ingressos por parte da economia espanhola.
Por que era tam importante o turismo?
Porque era a melhor maneira de,
sem investir um duro em formaçom de trabalhadores
e tendo umha natureza e um clima esplêndido como é o mediterrâneo
numha zona controlada polo regime como era Malhorca,
era moi fácil obter umhas divisas que nom tinha a Espanha
e que poderiam permitir sobreviver ao franquismo.
Deste jeito, os lugares de produçom turística
devem entender-se como minas:
minas de extraçom nas quais nom se repom rem.
Porá-se em marcha um empresarialismo, poderiamos dizer, franquista
em toda regra
e, evidentemente, o território será a matéria prima
a partir da qual se poderám desenvolver todos os projetos urbanístico-turísticos
do Estado espanhol.
Nom havia control democrático sobre o que se ia fazendo.
No mesmo momento no que se abriu Malhorca como destino turístico,
CELESTÍ ALOMAR Conselheiro de Turismo (1999-2003)
houvo outras ilhas às que também -as empresas "touroperadoras"- tentarom levar
turismo cara ali e os mesmos habitantes dessas ilhas digérom que nom:
Córsega e Sardenha.
Primeiro, porque era umha sociedade democrática
na qual a populaçom, a gente, opinava.
Entom, os anos 50 e 60 som umha época fabulosa
para criar um negócio novo que se nomea turismo de massas
onde ti tes um cliente que virá massivamente
porque em toda Europa do norte conseguem férias pagadas,
hai milhons de clientes potenciais.
E aparecem as grandes linhagens
da aristocracia turística daqui, das Ilhas.
Membros desta aristocracia turística
serám, por exemplo, a família Escarrer,
serám os Fluxà,
serám os Matutes, por exemplo,
serám os Barceló...
O vínculo empresarial-turístico daquel entom
com autoridades fascistas
1966 visita do Ministro de Informaçom e Turismo Manuel Fraga em Malhorca
é um vínculo que poderiamos qualificar de natural
Entom, o franquismo que aportou? Com dinheiro de todos
fijo construir um macro-aeroporto em Palma,
moito mais grande do que necessitava a gente de Malhorca,
com dinheiro dum empréstimo do Banco Mundial.
E, por tanto, gerar um aeroporto -que nesses\intres era dos mais importantes da Europa-
para acolher umha quantidade boiante de populaçom enorme no verao.
Quem havia detrás de todo isto?
Por exemplo, nalguns casos, incluso estavam os mesmos
ministros franquistas como acionistas que se levavam umha parte, é dizer:
nom havia incompatibilidades deste tipo.
Aqui nom se respectava rem, como se fijo todo ... como se figérom as cousas
Todo sem... nem sumidoiros, nem absolutamente nada.
RAFEL CORTÉS Ex-diretor de hotel
Todos os hoteis que havia naquela parte dalá,
o Pollentia, o Pollença, e todos... todos, tirava-no todo ao mar!
Todas as augas fecais iam-se ao mar.
Eu vivim num hotel
no que estivem moitos anos, no Pollensa Park.
Estava de diretor.
Estava de diretor e eu era o amo absoluto:
contas correntes, o banco ao meu nome, todo.
Ou seja, que os proprietários nom figuravam em nada:
era eu.
Todo isto também cambiou porque, daquela,
eu ia à península porque nom atopavamos gente de Pollença;
tinhamos que ir por Corcoya, pola parte de Andalucia.
Entom, eu ia e traia 20 ou 30 mulheres para trabalhar aqui.
Neste momento, na hotelaria,
toda esta gente que vinha, comia e durmia nos hoteis.
E a todo isto, pouco a pouco, o hoteleiro começou a derribar e derribar
e os quartos que tinha para o persoal desaparecem.
E ninguém dixo nada.
Fai moitos anos que abandoei.
Abandoei.
GABRIEL CAÑELLAS Presidente do Governo Balear (1983-1995)
Os primeiros governos do presidente Cañellas
vam moi dirigidos a aquilo que el di num momento determinado,
numha feira em Berlim:
«Malhorca deve sê-la segunda residência da Europa».
Obras do segundo cinto de Palma
A populaçom destas ilhas nom somos avondo conscientes de até que ponto
MACIÀ BLÀZQUEZ Professor de Geografia do Turismo da Universidade das Ilhas Baleares
constituimos um lugar de ensaio
de moitas políticas do capitalismo turístico a nível mundial.
O capitalismo está-o ensaiando aqui, nas Baleares, e depois
copiam este modelo a outros destinos,
seja a Costa do Sol, as Canárias, o Caribe...
Logo, o capitalismo
e também o capitalismo nas Baleares das empresas baleares, vai assim:
chega a um lugar, atua dumha maneira mineira, neste caso,
explorando areais e explorando espaços paisagísticamente moi valiosos,
e quando os desnaturaliza, o que fai, basicamente,
é deslocar-se a um lugar que lhe dea mais rendimento
ou a um lugar que nom estea ainda nom tam tocado.
Naqueles lugares, na Cuba, na República Dominicana, em Marrocos ou na Turquia...
Quanto tempo estarám? 20, 30 anos até que também mingue o negócio.
Nom é que queiram ir a outros lugares,
o que querem é conseguir reproduzir aquelas condiçons de negócio
fabulosas e absolutamente protegidas sem ningum risco,
nem laboral, nem ecológico, nem democrático, que tinham sob o franquismo.
É dizer, o que forom clonando som franquismos: franquismos de negócio.
A aplicaçom, no ano 2002, do primeiro imposto turístico, conhecido como eco-taxa,
A eco-taxa entra em vigor con críticas de "touroperadores" a hoteleiros.
A Federaçom Hoteleira reitera que nom negociará a eco-taxa co Govern.
gerou moita resistência entre determinados sectores.
Nós tinhamos clara a ideia de que deviamos pôr o imposto,
porque, em certo sentido, era um feito
de auto-governo.
Evidentemente, isso foi umha entrada
dentro da tenda,
que era propriedade do "lobby"empresarial turístico.
Entom, rompe
esse equilíbrio entre quem manda e quem governa.
Alguém pensou que devia fazer-lhe um pulso ao Govern.
Pediu, é dizer, plantejou a ver quem gobernava.
Era umha mostra de debilidad e expressava ou explicitava o feito de que,
se começavam a mandar nisso, poderiam mandar noutras cousas, nom?
E este foi o fondo da questom, é dizer, a virulência moitas vezes
foi para comprovar quem governava.
E que, tarde ou cedo, devia-se amossar que quem governa é o Govern.
O boom do turismo em 5 anos leva ao límite os recursos da ilha.
A edificaçom turística atopa-se no seu máximo histórico.
Malhorca lidera a venda de barcos e prepara-se para um verao recorde também na náutica.
Malhorca constrói na sua costa cada ano o equivalente a 217 campos de futebol.
Agentes de Médio Ambiente localizam dez poços ilegais em campos de golfe que regam com auga potável.
DEPREDAÇOM DO TERRITÓRIO
A vida é umha suma de experiências
e só uns poucos sabem apreciá-las.
A experiência de encontrar refúgio.
A experiência de observar a beleza da natureza,
o Mediterrâneo, o mar.
É Andratx.
É luxo.
New Folies. Umha experiência só para uns poucos.
Pensamos de certo que estes novos desenvolvementos, estas promoçons, ao besta,
MARGALIDA RAMIS Vozeira do GOB
arrasando montanhas enteiras nom o volveriamos ver.
Agora aparece este New Folies em Andratx e sairám outros
porque a planificaçom ainda o prevê.
Esta ilha tem uns plantejamentos urbanísticos, en moitos dos municípios que se criarom
quando havia toda essa febre expansiva do
duo inmobiliário-turístico.
Assim, moitos destes plantejamentos seguem ainda, no dia de hoje, vigentes.
Dende os anos 50 até hoje, os últimos 60 anos,
Branha de Ses Fontanelles (Palma)
se miras os dados de urbanizaçom que existem só na ilha de Malhorca,
JAUME ADROVER Vozeiro de Terraferida
o feito de que se tenha urbanizado umha hectare ao dia,
ou seja, 10.000 metros quadrados diários durante 60 anos
de espaós que eram agrários, que eram produtivos,
de espaços que eram naturais, de paisagem...
E tanto o tema da construçom, como o da economia baseada na construçom e
vinculada à exploraçom turística deste território,
evidentemente, nom entende de límites.
Nom entende de límites nem da capacidade de carga biofísica da própria ilha,
de recursos naturais, de consumo de território,
e, evidentemente, isto é umha mostra.
«Traiamos mais turistas».
Para que venham mais turistas, devem estar cómodos e tenhem que caber,
temos que fazer estradas mais grandes, portos mais grandes, aeroportos mais grandes,
devemos gestionar umha auga que nom temos
potabilizando-a, depurando-a, etc.
Todo este tipo de cousas tenhem a mesma lógica expansionista,
absolutamente neoliberal, de dizer: «Oe, expandimo-nos ao máximo,
ocupemos o máximo de território possível, geremos o máximo consumo possível
porque, assim, o benefício será moi grande».
Chegadas e saídas de avions ao aeroporto de Palma
avions/hora passageiros/hora
Chegadas de cruzeiros aos portos das Baleares
barcos passageiros
Cada ano hai mais gente em pleno verao
e, ao mesmo tempo, está-se expandindo a frenquênciaçom cara as tempadas,
digamos, de tempada baixa: outono, inverno...
Na realidade, este jeito de desestacionalizar
é a maneira de continuar medrando,
de incrementar a capacidade de chegada de gente às Baleares.
Índice de Pressom Humana nas Ilhas Baleares no ano 2010.
Ano 2017.
Agosto
Aqui destaca umha parte do negócio moi importante
e é o jeito de como o capital consegue rendabilidade:
seja coa continuaçom das obras do segundo cinto de Palma,
seja co prolongamento dda auto-estrada até Campos.
A verdade é que umha das grandes decepçons desta legislatura é ver que
aqueles partidos políticos que se opunham
com todos nós, com moitas plataformas e entitades,
aos projetos de auto-estradas,
agora, quando chegou o momento da verdade,
erguérom a mao e votarom a favor.
A diferença entre a auto-estrada do PP e a estrada do Pacte reduz-se a um metro.
Devemos ter conta que, quando falamos de atividade turística,
nom se pode desvincular esta do uso de energia.
Consumo de energia nas Ilhas Baleares no ano 2017
Febreiro
Agosto
Consumo de auga em Malhorca no ano2015
Municípios do interior (litros/persoa/dia)
Municípios da costa (litros/persoa/dia)
Resíduos gerados nas Ilhas Baleares no ano 2016
Janeiro
Agosto
Neste intre, a humanidade
está a piques de punto de afrontar umha crise energética de grandes dimensons
ANTONIO TURIEL Científico do CISC
a causa de que as matérias primas energéticas nom renovábeis
(petróleo, carvom, gas natural, urânio...)
estám chegando aos seus máximos de produçom
e, a partir de aqui, começará umha baixada progressiva.
E as fontes de energia renovábeis, ainda podendo dar um grande potencial,
nunca chegarám a cobrir o burato que deixam estas detrás.
A medida que se vaiam afiançando os efeitos da crise energética,
cada vez será mais difícil de manter, simplesmente porque todo se encarecerá
e a gente viajará menos em geral e fará menos turismo em geral.
Pensar que continuarám chegando
hordas e hordas de turistas que consumirám aqui e ganharemos moito dinheiro
é completamente ilusório.
Baleares recebe 2,1 milhons de cruzeiristas no 2017, um 8,6% mais.
O luguer turístico provoca 1.500 despejos ao ano em Palma.
Stop despejos..
O início doutra burbulha complica ainda mais o acesso à vivenda em Malhorca.
Os promotores admitem que só construem vivendas de luxo.
A 'cidade franquícia' come-se ao local tradicional: "Palma, Bilbao e Paris acabarám sendo iguais".
Recorde de pressom humana nas Baleares: 2 millhons de persoas o 10 de agosto.
MERCANTILIZAÇOM DA CIUDADE-ILHA
Fai algum tempo isto era umha praça.
MAGDALENA JAUME e MANEL DOMÈNECH Membros de Ciudade para quem a habita
Teoricamente as praças som para que os meninhos joguem,
para que os vizinhos poidam descansar,
para, no fim, desfrutar um chisco da cidade.
Era umha fonte e agora ves-te obrigado
a ter que consumir.
Ademais, è modernista, é preciosa.
A ocupaçom e a mercantilizaçom do espaço público é
total e absoluta.
Justo deixarom aqui um carreirinho,
mas o problema xorde quando venha alguém
com mobilidade reduzida,
alguém com cadeira de rodas...
Palma evoluiu nos últimos anos numha cidade moito mais turística do que era.
O fluxo de visitantes chegou a pontos insoportáveis.
Isto afeita intevitavelmente aos seus residentes,
principalmente, aos que vivem no centro.
Palma é um caso paradigmático de massificaçom turística.
Roubarom as nossas vidas para convertir o cenário
MAGDALENA JAUME Professora da Universidade das Ilhas Baleares e ativista de Cidade para quem a habita
onde vivemos num espaço mercantilizado.
Na cidade, temos nestes últimos anos
MARC MORELL Antropólogo social da Universidade das Ilhas Baleares
um incremento desmesurado de presença de turistas
no espaço de reproduçom social, o espaço dos cidadáns,
que criou umha certa inquedança na populaçom
porque nos atopámos com que já nom só temos turistas nesses espaços
tradicionais de consumo que tinham eles,
senom que a mesma cidade se convertiu num espaço de consumo toda ela.
Existe um antes e um depois dos cruzeiros
Existem uns dados moi interesantes, que publicou el diário The Guardian o ano passado,
e falavam do barco, do cruzeiro, Harmony of the Seas.
MARIANO REAÑO Presidente de Amigos da Terra de Malhorca
Este cruzeiro é provavelmente o paradigma, porque é moi grande,
consome 150 toneladas de combustível cada dia,
e contamina –e que é impresionante!– em questom de CO2
como uns 80.000 carros.
Neste sentido, um dos problemas associados ao transporte marítimo é que, tipicamente
o combustível que adoita usar-se
nos barcos, é um combustível moi contaminante porque, essencialmente,
é a fracçom do refinado do petróleo de mais baixa qualidade,
com mais contido de xofre, com mais contido de metais pesados
que som altamente tóxicos, etc.
Que as próprias sociedades pneumológicas alemanas desaconselham
às persoas que padezam enfermidades pulmonares
que se embarquen num cruzeiro porque está demostrado que nas cubertas
existe umha acumulaçom de contaminantes moi forte e perjudica-os.
Provavelmente, se foram conscientes, do risco para a sua saúde,
optariam por outro jeito de passar as férias.
Parece que é todo alegria e bom viver
mas estám ponhendo em perigo a sua saúde também.
Nom só existe este efeito sobre o médio ambiente,
senom que hai umha pressom sobre a cidade
e nom se sabe qual é o impacto sobre o estrés dumha cidade e os seus habitantes
que fai este desembarco de miles de turistas, de consumidores.
La desmesurada turistizaçom de Palma,
está cambiando a fisionomia comercial da cidade,
fazendo desaparecer comércios com décadas de antiguidade
que formavam parte da memória coletiva dos cidadáns e cidadanas.
TOLO RAMIS Proprietário do Bar Cristal
Som Tolo Ramis Ferrer e som
o filho dos fundadores do Bar Cristal, dende o ano 55.
Eu, por suposto, dende o ano 61, o ano em que nascim,
dende entom estou aqui.
Fechamos porque se terminou um contrato
e no novo há um preço moi abusivo, moi inviável, que
nom podemos fazer fronte: pidem-nos entre um 70% e um 75% mais do que pagamos.
Temos negociado, temos feito o que puidemos, baralharom-se cifras,
mas, vai ho! Nom podes abusar
sobre umha consumiçom, sobre o trato e sobre
a filosofia destes 62 anos.
Devemos ter em conta que temos clientela
que tenhem mais anos dos que nós levamos aqui;
que o conhecem de toda a vida... 70 ou 80 anos e
sabe-lhes fatal, é como umha morte... como se perdessem um amigo.
Mas atopamos outro deslocamento de comércio
que creio que é ainda mais importante,
que seria o comércio de abastecimento, de aprovisionamento e de proximidade.
Os mercados passam a estar completamente dirigidos aos turistas,
vendem-se mais ostras e sushi que postos hai de peixe,
e perde-se realmente um entorno vital.
Originalmente eram lugares onde havia umha garantia pública
de encontrar uns précio económicos para a populaçom –mercados de abastos–,
que atualmente se estám a converter em salons do gourmet.
Mas as consequências da turistificaçom da cidade vam além disso,
afetando de forma moi grave nos preços da vivenda,
um problema que se está extendendo por toda a ilha.
A gentrificaçom, em princípio, umha definiçom de abecê
seria aquela que di que é a substituçom
da gente com poucos recursos económicos, pouco poder adquisitivo,
por umha populaçom com mais poder adquisitivo.
Nos espaços onde mais aluguer turístico hai
SÒNIA VIVES Investigadora pós-doutoral em Geografia Crítica Urbana na Universidade das Ilhas Baleares
som os espaços, de feito, que mais se tenhem gentrificado:
ali onde hai mais aluguer turístico é ali onde se tem subido mais o preço da vivenda.
Evoluçom do preço da vivenda por m2.
Compra (Ilhas Baleares)
Aluguer (Palma)
A vivenda valora-se, nom para viver, senom para fazer negócio,
ou para especular.
Os diferentes booms turísticos que se tenhem dado
XIM VALDIVIELSO Membro de Terraferida
forom colonizando novos espaços,
e o que temos agora é que estám colonizando
a vivenda, o espaco privado, no qual, na teoria,
nom devia entrar umha atividade comercial, seja a turística ou seja outra.
E aqui entra em jogo outro seitor, outro seitor potente que exerce
propriamente de lobby, a defender os seus interesses concretos
que vem representado,
polo volume de persoas proprietárias dum determinado imóvel, que querem
MARGALIDA RAMIS Vozeira do GOB
comercializá-lo e mercantilizá-lo dende a perspetiva turística.
Quando sacámos os primeiros dados para Malhorca,
com dados do 2016, falavámos de 78.000 praças
para Malhorca, só de Airbnb,
fomos desqualificados e criticados: que eramos uns exagerados,
que era impossível que houvesse todas essas praças.
Ao pouco tempo, subiram a 120.000, e, simultaneamente,
Homeaway já estava oferecendo 160.000 para todas as Baleares, nom só para Malhorca.
É dizer, dumha semana a outra, o crescemento era exponencial.
Aluguer disponível na plataforma Airbnb durante o ano 2017.
Di-se: «vivenda ferial»;
nós dizemos: «nom, aluguer turístico»,
porque é umha atividade turística, como a que fam os hoteleiros.
Di-se: «home sharing», compartir casa;
nom, di-se: «hotelizaçom do lar», convertes a tua casa num hotel.
Dim-nos: «diversificçomn económica»;
nom, isto é «turistificaçom»,
é dizer, é mais do mesmo: é mais turismo.
Dim-nos: «é economia colaborativa»;
nom, vaiamos vê-los números: isto é «economia especulativa».
Mas, certamente o debate está sobre o aluguer turístico porque tem sido a nova modalidade
e a que, em questom de duas tempadas,
transformou a realidade e a configuraçom de cidades enteiras,
nom só Palma, também Barcelona, Lisboa...
Umha única imobiliária
geria nas Baleares 5.000, praticamente 5.000 vivendas.
E fazia-o através da plataforma Homeaway.
5.000 vivendas som umhas 30.000 praças turísticas.
E isto, levado por umha imobiliária extrangeira,
que ademais se agochavam detrás de nomes particulares, uns tal Russell e David.
30.000 praças turísticas é, mais ou menos, o que geria Iberostar nas Baleares.
Entom, isso nom é economia colaborativa.
Isso é ao que lhe dim os economistas «a tragédia dos comuns»:
umha atividade que parece moi racional dende o ponto de vista individual,
nom prejudica a ninguém e a mim gera-me um benefício direito,
quando o fam duas persoas continua a ser racional,
quando o fam 20.000 é menos racional
e quando o fam 40.000 é umha tragédia; é umha tragédia colectiva.
Isto é o que passou co aluguer turístico.
Airbnb oferece hoje 10.495 praças mais de aluguer turístico nasBalears que em agosto de 2017.
Eles estabelecerom-se através de HABTUR como um lobby,
um lobby ao que lhe deu o mesmo defender se as propriedades eram legais ou ilegais
no momento de podê-las comercializar turisticamente.
Agora eles tentam nom perdê-los privilégios que mantiverom operando à margem da lei,
dende a ilegalidade em moitos casos (nom quero dizer maioritariamente,
seguramente haja gente que o fijo bem desde o princípio).
Aptur exculpa ao aluguer turístico da saturaçom.
E, moi a miúdo, nas discusson que se dam à volta do aluguer turístico,
o problema planteja-se nestes termos:
«bem, é que hai um certo seitor
que se vê prejudicado porque nom pode aceder à vivenda,
mas já hai moita mais gente que ganha e, ademais, particularmente esta gente
é de classe trabalhadora e pode pagá-la hipoteca graças a isto».
¿Por que aceitamos que hai umha taxa aceitável
de prejudicados polo aluguer turístico porque hai umha percentagem
maior ou semelhante de gente que se benfícia?
Este tipo de cálculo utilitarista
nom o aceitamos quando falamos de direitos fundamentais,
tampouco se devia aceitar co caso do direito à vivenda.
É isto o que queremos? É umha espécie de neofeudalismo
de classes proprietárias parasitárias o que queremos?
Porque isto é o que significa o aluguer turístico a grande escala.
A situaçom de Malhorca é ainda superada polo que se vive na Eivissa,
onde se estám traspassandoNtodo-los límites possíveis.
Em Eivissa temos realmente, co tema turístico
NEUS PRATS Vice-presidenta do GEN-GOB Eivissa
e co tema imobiliário, umha síndrome de Estocolmo.
Nom hai normas, nom hai ningum tipo de crontol,
nom hai autoridades,
e, basicamente, todo o mundo fai o que lhe dá a gana.
Evidentemente, las máfias imobiliárias instalam-se na Eivissa,
evidentemente, os preços que se pagam na Eivissa som desorbitados.
Estám-se dando casos de eivissencos que tenhem que abandoá-la ilha,
tenhem que ir viver fora e buscá-la vida fora,
porque dum dia para outro acabasse-che o contrato
e passam de pedir-che umha cousa razoável
a pedir cousas absolutamente inassumíveis.
Eu penso que qualquer persoa na Eivissa que realmente tenha denunciado
as injustiças que nos trai esta dinâmica na que estamos imersos
sofreu coaçons, sofreu ameaças
mais ou menos ocultas, mais ou menos intensas.
Isto era um edifício de vivendas, cheio de vizinhos.
Aos poucos forom-nos botando. Claro, os alugueres
caducam aos três anos
e o jeito de botar essa gente é dobrar,
singelamente, o preço de aluguer.
E, forom-se baleirando, forom-se baleirando e
«Oh! Temos um edifício baleiro!». Polo tanto,
Style Suites. TI. 3 estrelas.
Umha, duas, três, quatro, cinco, seis famílias que viviam aqui,
para a rua.
A ver, eu diria que os despejos nom som umha consequência da crise,
senom que som umha estratégia de acumulaçom,
umha estratégia de acumulaçom por despossessom.
Se ti es proprietário dumha vivenda, digamos que
sem fazer rem, estás ganhando dinheiro cada vez que se revaloriza.
Na troca, se nom es proprietário,
cada vez –e tampouco sem fazer nada– estás-te empobrecendo.
Por tanto, todos estes processos de gentrificaçom, de turistificaçom,
o que fam é criar umha diferência mais grande
entre as classes proprietárias e as classes nom proprietárias.
Na Palma, entre 2003 e 2014,
produzirom-se uns 12.000 despejos,
8.000 dos quais som despejos por impagos de aluguer,
e uns 3.500 som execuçons hipotecárias.
Depois existem moitos outros deslocamentos
que também poderiamos considerar despejos,
que poderiamos dizer que som silenciosos,
porque nom existe ningum processo judicial,
mas hai moita mais gente deslocada que nom se pode quantificar.
Nom sabemos nada, nom? Som ainda mais invisíveis.
Em janeiro fijo 51 anos que o meu marido alugou este piso para nos casar.
ÁNGELES MATAS Inquilina em risco de despejo
Rigurosamente pagou cada ano, cada mês, o aluguer
e as reformas que figem, as melhoras que figem no piso,
paguei-nas eu, só pedindo permissom para fazê-las e para adiante.
Agora, a proprietária da casa enviou-me um burofax.
Eu nom sei se é aluguer turístico, ou é venda da vivenda,
ou se é quitar-me a mim para pór a outro que lhe pague mais.
Nom o sei, todo isto nom mo explicou nem mo explicará.
Eu som pensionista e viúva.
Em toda a minha vida, eu nom puidem aforrar, nem puidem mercar nunca umha casa
porque tinha o justo para ir tirando.
Eu vejo os preços que hai polas imobiliárias e eu nom podo pagá-los.
A mim nom me chega co dinheiro qeu me paga o Estado,
depois de trabalhar toda a vida!
A lei do mais forte:
«aqui o que tem é o que pode».
Os outros...
Como dixo a ministra aquela:
«que nos jodamos», eh?
Tal qual.
As plataformas de aluguer turístico seguem funcionando
a pesar das moratórias ou leis que o tenhem tentado regular.
Temos 15 inspetores, por exemplo, para combater estas ilegalidades.
A recente regulaçom
–moita gente di-lhe proibiçom, nom deixa de ser regulaçom–
para garanti-lo direito à vivenda, por exemplo,
do Concelho de Palma contra os pisos de aluguer turístico,
eu penso que o que podemos fazer é qualificar isto como umha iniciativa valente,
umha iniciativa que empezará a dar froitos cedo... e necessária.
De todas maneiras, esta iniciativa encontrará-se com diferentes dificultades.
A primeira é que é umha regulaçom
que adopta umha proibiçom que nom é para todo o aluguer turístico,
tam só para os plurifamiliares. Que passa cos unifamiliares?
E, por outra banda, só atinge ao município da Palma.
Nom temos um Conselho Insular de Malhorca nem um Governo das Ilhas Baleares
que estea velando polo resto do território do arquipélago.
E aqui chegamos ao número 8 da rua de Bosch
que é moi curioso: se te fijas, está todo precintado
com papel, eh? Que nom se veja exactamente que hai detrás
porque é umha lavandaria clandestina
que se adica a limpá-la roupa de pisos turísticos, etc.
Os trabalhadores que se adicam a isto:
Tenhem contrato? Tenhem Seguridade Social?
Tenhem um horário? Tenhem férias?
A precarizaçom chega a uns extremos...
E temos 15 inspetores em toda Malhorca para controlá-lo.
Para controlar 650.000 praças!
O Concelho de Palma, por umha parte, di:
«Si, regularemos e manteremos a proibiçom de aluguer turístico em plurifamiliares».
Ao dia seguinte, sai o Governo e di:
«Nom, nom. Nom temos pensado aumentar o número de inspetores».
Aqui está a trampa, é a bulra do que é umha lei:
se nom hai mecanismos para aplicá-la, esta lei é inexistente.
Seguirám saltando a proibiçom como a saltarom até o de agora.
As touroperadoras pagam reformas nos hoteis para aslos hoteles para assegurar-se camas no verao.
Melià, Riu e Martinón, as três hoteleiras que figuramnos papeis de Panamá.
Malhorca será no 2018 o principal destino feiral para os ciclo-turistas europeios.
Mais de 90.000 carros de rent a car colapsarám as estradas de Malhorca.
Se tocam a umha tocam-nos a todas.
"Preciso tomar oito pastilhas ao dia para limpar os quartos que me tocam"
Jubilaçom anticipada já!
ECONOMIA DA SATURAÇOM
A riqueza que gera cada turista
cai ano tras ano.
É dizer, polo mesmo volume de riqueza que geravamos hai 20 anos
XIM VALDIVIELSO Membro de Terraferida
necessitamos moitas mais chegadas de turistas a dia de hoje.
Passámos de sê-la primeira comunidade em renda por cápita
a sê-la sexta de toda Espanha,
a pesar do aumento espetacular de chegadas de turistas.
Agora temos regions como Aragom ou a Rioja com um percentagem turístico irrisório
JOAN BUADES Investigador crítico e escritor
que estám moito melhor ca nós a nível puramente monetário.
Evoluçom do número de turistas e a renda por cápita nas Ilhas Baleares
Número de turistas
Renda per cápita
Que passou? Nom só que a renda per cápita disminuiu
IVAN MURRAY Professor de Geografia da Universidade das Ilhas Baleares
senom que também se expandiu a desigualdade.
Como é que o tenhem pior as geraçons novas que a geraçom
que veu migrada às Baleares, ou que já vivia,
e que agora tem 70 anos, ponhamos por caso?
Por cada 100€ que se ganham nas Baleares, quantos quedam nas Baleares?
Isto nom o sabe ninguém:
Fixade-vos em que a Universidade das Ilhas Baleares nom o publica,
nom hai ningum estudo feito sobre isto.
As grandes corporaçons turísticas, incluindo as nossas,
fam o negócio aqui,
mas na realidade traficam cos benefícios através de paraísos fiscais
e deixam de contribuir assim como toca, proporcionalmente,
à nossa caixa pública.
Como é possível que se figera
esta animalada de milhons cada ano, dende hai 60 anos,
e nom sejamos ricos?
Qual é a realidade agora? Um modelo económico tremendamente vulnerável
porque depende, quase em exclusiva, dum só sector económico,
que nom depende de nós que vaia a melhor ou a pior.
Nom fomos capazes de planificar
podendo anticipar e evitando,
algumha das consequências mais negativas que está gerando este modelo.
Isto é a resposta mais evidente de como se nos foi das maos.
A nossa sociedade tem um problema de aprendizagem.
É dizer. como sociedade, como sistema social em conjunto,
as estruturas dominantes som incapazes de aprendê-las liçons
por moitas vezes que se repitam de forma traumática.
A meio e longo praço isto é um suicídio.
As administraçons públicas aplicam medidas corretivas
que sobre todo vam orientadas, ao meu entender,
a que o sistema se mantenha, nom?
Nunca se ousou questionar direitamente a lógica turística.
As forças políticas maioritárias de direita, centro e esquerda
basicamente som anedóticas
e tornarom em camareiras
daquilo que quigerom os grandes interesses, é dizer, dos grandes hoteleiros.
Escarrer e Armengol enfrontam-se ante o Rei pola eco-taxa.
Quem, de verdade, governa a Conselharia de Turismo nom som os partidos
MACIÀ BLÀZQUEZ Professor de Geografia do Turismo da Universidade das Ilhas Baleares
que nos representam, senom que som os lobbys turísticos.
Isto, dito dumha ex-inspetora da mesma Conselharia de Turismo.
A golpe de telefone, direitamente, dim:
«Deve-se fazer assim como eu digo e deixade-vos de outras fórmulas
por moito que as tenhades defendido durante o período da campanha eleitoral».
Ou tenta-se fazer ver que se modula, que se regula esta inércia
que de todos jeitos passa por riba deles
e acaba por passar-nos por riba a nós.
O discurso pode cambiar,
quando menos durante as eleiçons,
mas, no momento da verdade, na prática,
até os mais progressistas acabam sendo pragmáticos
e assumindo quais som as regras do jogo, favorecendo às grandes empresas.
A classe política, sobre todo de esquerdas, tem moito medo
a que os marquem como radicais,
e o que nós necessitamos, precisamente, nestas ilhas, som políticas radicais,
que som políticas rupturistas, que rompam coas inércias,
e que rompam precisamente com que, a dia de hoje, nom nos poidamos encontrar
com situaçons como estas.
O outro dia faziam-nos esta pergunta: «Mas se um turista quere vir
e quere ter esta possibilidade de alojar-se nesta modalidade,
temos que proibi-lo totalmente?» E ti dis: «Se a partir de agora proibimos
nom passa absolutamente nada porque temos 90.000 praças de alojamento turístico
que já nom se veram afetadas nem pola zonificaçom,
nem polas novas restriçons que pujo a lei turística
nas vivendas de aluguer ferial».
Nom partimos de cero absoluto.
As condiçons laborais dos trabalhadores e trabalhadoras do sector turístico
forom empiorando ao mesmo ritmo e em paralelo
ao aumento do número de turistas dos últimos anos.
A enorme riqueça que gera o sector
nom chega a quem a fai possível.
A última crise provocou-nos um cenário perfeito
ERNEST CAÑADAS Coordenador de Alba Sud
para disciplinar a força de trabalho no sector turístico.
E, ainda que hai umha sobre-ocupaçom, os hoteis estám cheios
e hai sobre-saturaçom turística...
está a exigir-se cada vez mais à gente trabalhadora, mais trabalho
a câmbio de salários mais baixos e a câmbio de mais flexibilizaçom.
Cada vez temos mais queixas:
este ano temos mais que o ano passado
ANTONIO COPETE UGT
e o ano passado tivemos mais que o anterior.
Passámos de viver do turismo a mal-viver do turismo,
a ver-nos cada vez mais submissos.
Ti vas a qualquer centro de trabalho, a um hotel,
e ves que os recepcionistas estám levados do demo,
vas à cozinha e estám estressados; no restaurante igual
e já nom digamos as companheiras de pisos.
Umha camareira de piso explicava-me que um cliente dum hotel de luxo
estava pagando 900 euros a noite,
ela tinha 22 minutos para fazer-lhe o quarto
e nesse intre estava a cobrá-lo salário mínimo inter-profissional: 655€.
Nalgum sítio, hai umha quantidade de dinheiro a marchar
e que nom tem a ver co sustento da gente que está trabalhando.
Eo dos quartos de fregona é um exemplo:
som lugares onde nom se deve viver.
Um trabalhador nom deve viver num office, senom que tem que viver na sua casa.
O feito de que o trabalhador aceite
as condiçons distintas ao convênio de hotelaria
e em quanto ao um dia livre, e nom só o dia livre,
senom algumha hora mais que disponhem os empresários deles
porque vivem no hotel e, assim, quando
o empresário os necessita, pois chama-os.
Mas é umha imposiçom por parte do empresário que se aproveita
da pouca oferta de vivendas para, digamos,
explorar aos trabalhadores nesse sentido.
Por um trabalho digno! Por um trabalho digno!
Reconhecimento de enfermidades profissionais. Jubilaçom anticipada!
¡Kellys! ¡Kellys!
Um dos efeitos que está provocando,
por isso se explica a rebeliom das camareiras de pisos,
é que estas trabalhadoras de 40 e tantos anos, 50 anos,
que levam a vida toda trabalhando nos hoteis,
e que, chegadas a este ponto, vem-se
levadas à situaçom de que nom se vam poder jubilar, que nom vam poder chegar aos 67 anos
trabalhando nestas condiçons.
Isto provocou umha situaçom de angústia,
de absoluda des-humanizaçom do seu trabalho,
Centro de saúde de Felanitx (Ibsalut)
Quando entra a consulta umha camareira de pisos das veteranas,
é que nom fai falha perguntar-lhe a que se adica:
é que já caminham assim,
JOAN LÓPEZ Médico
porque estám constantemente em flexom.
Convertémos umhas trabalhadoras
em enfermas crónicas.
Apresentamos problemas de saúde.
SHIRLEY SILES Fundadora de Kellys Unión Islas Baleares
As que mais, hérnia de disco.
Temo-lo túnel carpiano, os geonlhos rebentados,
os tendons...
Mas a maioria, o que mais padece é hérnia de disco.
Pois sim, porque nos afeta: é um trabalho moi duro.
Se ao dia devemos estar levantando 30 ou 40 camas,
FRANCISCA MARTÍNEZ Membra de Las Kellys Mallorca
camas que som de madeira, que pesam moito,
e nom somente é fazer camas,
tes que fazer banhos, tes que fazer cozinhas,
tes que fazer varandas, cristais, tes que subir e baixar escaleiras...
Este é o direito, co que freas.
GEMMA BERNABÉ Fisioterapeuta colegiada número 296
Como está hoje o teu ombreiro, Rosa?
ROSA QUINTANA Camareira de pisos
Pois hoje doe-me moito; aqui é onde mais me doe,
porque como nom paramos de movê-lo, que se ao varrer,
que se fazer cristais, que se os azulejos...
e sempre estás assim, sempre estás co ombreiro cara adiante.
Pois sim, Rosa, estas som as lesions típicas de toda-las camareiras de pisos.
Som persoas que trabalham em continuo estresse,
um estrese mantido, umha ansiedade mantida...
pois remata numha depressom.
O trabalho dumha camareira de pisos
consiste em erguer-te pola manhã
cumha pastilha para poder aturá-la dor de todo o dia
e um corre, corre, corre, corre, corre sem parar,
às vezes sem poder comer, para acabar às 17:15
e chegar a casa e seguir tendo o mesmo trabalho.
porque nom esqueçamos que temos família.
Os médicos de família,
os traumatólogos e algum outro especialista como pode ser um psiquiatra...
Que fam? Pois inicialmente, dam-lhes analgésicos.
De feito, se vedes um bolso dumha camareira de pisos,
levam-no cheio de medicamentos.
Que fam entom os médicos? Realizam umha escalada terapéutica:
se isto nom é avondo, dam-che umha cousa mais forte.
Que é umha cousa mais forte? Os opiáceos.
Provocam tolerância, outra vez, provocam adicçom,
e síndrome de abstinência quando se quitam bruscamente.
Assim deitada melhor para estirar-te, nom é?
Sim.
E para dumir, doe-che?
Ui, sim! Também.
Tenho um relaxante muscular toda-las noites
e estou tomando Tramadol.
Sem el nom poderia durmir, eh.
É que nom durmo: o dia que o esqueço tenho que erguer-me a tomá-lo.
Isso é porque está um pouco inflamado... quando está inflamado doe à noite.
Os empresários cada ano ganham mais porque sobe mais o turismo,
cada vez batemos recordes,
mas os obreiros seguimos cobrando o mesmo,
fagamos mais ou fagamos menos: cobramos o mesmo.
A riqueza que gera a ilha nós nom a estamos a ver,
somos trabalhadores pobres.
A maioria dos hoteleiros, quando tenhem que receber umha inspecçom de trabalho, sabem-no.
E como o sabem? Nom o sei...
Nom o sei, porque a mim digerom-me moitas camareiras de pisos:
«Olha, resulta que me toca fazer sempre 25 quartos
e hoje pugerom-me 18. Que bem! Que contenta!
Hoje tam só tenho 18 quartos!».
E, entom, esse dia, hai inspecçom de trabalho.
Que casualidade que o dia que me rebaixam a carga de trabalho,
esse dia é o que vem umha inspecçom!
Mas nom estám avisados, eh!
Ti, o que me poidas arranjar, que me ajuda moitíssimo,
senom, nom aguante eu esta tempada...
Ou acabamos coas cargas de trabalho abusivas
que se estám produzindo neste momento
ou imos ter um problema todos: os trabalhadores, os empresários
e os políticos que às vezes querem pór-se medalhas que nom som suas.
É um problema laboral, é um problema social,
é um problema sindical... nom é um problema médico.
Ou seja, estas pacientes nom deviam vir à consulta!
Sem as Kellys nom hai revoluçom! Sem as Kellys nom hai revoluçom!
Os turistas consomem de média mais do dobre de auga que os residentes.
Pola aboliçom dos pisos turísticos.
A cidade para quem a habita, nom para quem a visita.
Perigo! Estám gentrificando Palma Menos turistas, mais vizinhos!
A turismofóbia chega às Baleares.
Nom podemos permitir
que estas crianças, descerebradas e malcriadas,
que é o que som,
suponham um ataque permanente cara o turismo.
Massificar perjudica seriamente a saúde.
A produçom de residuos bate um recorde e deixa ao límite a capacidade da incineradora.
ATÉ AQUI CHEGAMOS
Na situaçom na que estamos agora,
umha nova crise financeira que afete ao sector imobiliário,
ou um fenómeno climático ou meteorológico adverso que afete à chegada de avions,
XIM VALDIVIELSO Membro de Terraferida
ou un aumento dos preços do petróleo
é umha catástrofe para o conjunto da sociedade.
Se apostas todo a um sector,
estás condenado a umha vulnerabilidade extrema,
que é a situaçom que temos aqui.
Falar agora de sustentabilidade nestes termos, nos termos da nossa ilha,
MARGALIDA RAMIS Vozeira do GOB
é praticamente umha utopia, quando nom,
um ataque direito à inteligência do resto de persoas que vivemos aqui.
A sustentabilidade é impossível numha ilha dum milhom de persoas
que acaba recebendo 15 milhons de turistas durante os meses de verao.
O GOB carga contra a campanha "indignante" de Barceló.
Bem-vindo turismo sustentável.
Salvemos Sa Punta
Salvemos Sa Canova
Nom mais urbanizaçons
Antes, precisamente, as loitas eram de topónimos concretos que se viam ameaçados
e, normalmente, tinhas moi doado identificar quem estava por trás,
e que interesses justificavam essa barbaridade:
seja Trenc, seja Llucalcari, seja Mondragó...
sejam as grandes manifestaçons que propiciarom a Lei de Espaços Naturais no 91...
Agora já estamos tolerando isto sem que se tenha gerado nengumha reacçom social...
e nom é que o amor polo território tenha minguado: estamos mais insensibilizados.
O sistema é perverso.
MARC MORELL Antropólogo social da Universidade das Ilhas Baleares
É perverso em tanto nos fai
a toda-las trabalhadoras, fai-nos ser, digamos, cômplices.
Precisamente porque hai gente que trabalha e que tem lugares de trabalho,
por moi precários, flexibilizados e genuflexionados que sejam,
na indústria turística, por exemplo.
E o que vemos é que agora, toda esta grande massa de populaçom,
JAUME ADROVER Vozeiro de Terraferida
que é crítica co turismo porque padece as consequências de maneira diária,
nom está organizada, nom encontrou, se cadra, as canles para expresá-lo
seu mal-estar. E eu creio que é aqui
onde o conjunto das entidades
devemos fazer um esforço para integrar a estas persoas.
Eu creio que agora mesmo, passariamos destes «Salvemos» toponímicos
que conhezimos e que marcarom a loita ecologista nos 70, 80 e 90
a um «Salvemos Malhorca» em geral.
A campanha de Arran contra o turismo de massas chega a Palma.
Evidentemente, o bloco hegemónico
das classes e dos grupos dirigentes vinculados
arredor dos grandes interesses socioeconómicos da Espanha
e particularmente do turismo,
o que deve fazer imediatamente é silenciar estas vozes críticas
O submarino terminológico
que se criou e se usou para descalificar estes sectores,
é o da turismofóbia.
O PP, contra a turismofóbia e coa turismofília.
O termo turismofóbia é umha cousa...
NEUS PRATS Vice-presidenta do GEN-GOB Eivissa
é criminalizar o sentido comum e o siso.
É dizer, ninguém é turismofóbico:
a gente tem fóbia a quedar sem casa,
tem fóbia a cobrar uns salários miseráveis,
tem fóbia à massificaçom que a esmaga,
ao trânsito que te tem parado horas
para chegar a qualquer lugar,
a nom caber em nengum lugar, a sentir-te extrangeiro na tua casa,
a nom poder ir a umha praia.
A isto tem fóbia, nom tem fóbia ao turismo.
Eu creio que isto sdeve de aplaudir-se,
IVAN MURRAY Professor de Geografia da Universidade das Ilhas Baleares
porque nos pujo num cenário no qual,
por vez primeira,
a crítica turística aparece
na primeira página dos meios de comunicaçom e começa a estar
no debate público.
Sim se pode! Sim se pode!
Nom mais cruzeiros! Nom mais cruzeiros!
A ideia principal é que
devemos cambiar o jeito de pensar, devemos cambiar de óculos.
JOAN BUADES Investigador crítico e escritor
Os óculos devem dizer: «Vivemos bem nas Baleares?»
Sobre todo, vivemos moito pior –cada vez pior– respecto a como viviamos.
E isto tem que ver com esta obsessom de crescimento turístico
e de crescimento de cimento que temos.
A tendência nom cambiará com algumhas fórmulas rápidas;
temos umha hemorrágia, dacordo?
Por tanto, cambiá-la tendência é moito mais complexo, mas hai límites
em questom de capacidade de alojamento, de capacidade de oferta turística,
de capacidade de carros, dos cruzeiros, que se poderiam pór
e, sobre todo, límite de capacidade de crescimento territorial.
As ruas serám sempre nossas!
Formentera está a considerar umha lei para regular,
precisamente, o exceso de carros polo desbordamento que tenhem nos meses de verao.
É umha lei que xorde co apoio de todo-los grupos políticos e da sociedade. Por que?
porque assumirom
conjuntamente o diagnóstico de que está totalmente saturado.
Eu penso que se deve de aproveitá-la bonança atual para fazer umha transiçom progressiva,
ANTONIO TURIEL Científico do CISC
estamos falando ao fim de décadas, nom é umha cousa que se deva de fazer a toda pressa.
Porque, ao tempo que o turismo vaia esvaecendo-se –e esvairá–,
entom alguém poderá ir dando o relevo
a estas outras atividades que permitam criar ocupaçom
e manter umha estabilidade económica e social.
A transiçom virá, dum jeito ou outro.
O tema é se se planifica
e se fai dumha maneira racional e relativamente justa,
ou nom se planifica e entramos dentro dumha espécie de sequência
de burbulhas que vam esbourando umha trás outra
deixando umha sociedade cada vez mais desfeita,
que é onde estamos agora mesmo.
Estamos a tempo de fazê-lo, mas deve começar-se a fazer já.
Eu creio que o importante é pensar bem como construímos
organicamente e colectivamente, toda esta resistência para
pressionar e que esta pressom acabe
traduzindo-se numhas políticas públicas.
Doutro jeito, nom cairá do ceo.
Se souberamos o que os Barceló, os Matutes, os Fluxà,
os Escarrer e outras empresas de fora
fam nas nossas ilhas e o que ganham,
se o souberamos e souberamos o pouco que deixam nas fazendas
do nosso município, do nosso conselho, da nossa comunidade autónoma,
eu penso que haveria umha revoluçom nas Baleares.
Disto se trata: de organizaresta resistência
Baixo o discurso de «Malhorca vive de e para o turismo»,
Manifestaçom Até aqui chegamos! 23 de septembro de 2017, Palma
a chantagem à populaçom malhorquina tem sido continuo.
Ninguém se atreveu a opór-se ao relato hegemónico.
Até agora.
TODO INCLUÍDO Danos e consequências do turismo nas Ilhas Baleares
Legendas em galego: X. Sanches